# 13.01.2021

# **«Василей» фестивальӧн заводитчисны Коми Республикалы сё во тырӧмкӧд йитчӧм культурнӧй мероприятиеяс**

# Таво Ӧнія комисьыланкывлы сиӧм республиканскӧй фестивальсӧ нуӧдісны онлайн. Трансляцияыс мунӧ ӧні «Юрган» телеканал вылын. XXVIII‑ӧд «Василейын» участвуйтысьяссӧ да сылысь гӧсьтъяссӧ чолӧмаліс Коми Республикаса Юралысь Владимир Уйба.

«Кыдзи и воддза воясӧ, «Василей» чукӧртіс енбиа авторъясӧс да сьылысь-ворсысьясӧс. Гажлӧн сюрӧсыс чужан мунымӧс да кывнымӧс нимӧдысь сьыланкывъясын. Сиа «Василейлы» водзӧ сӧвмыны, участвуйтысьяслы – ыджыд вермӧмъяс да кажитчыны видзӧдысьяслы! Ставнытӧ чолӧмала локтысь Важ Выль воӧн! Крепыд дзоньвидзалун, шуд да муслун!», - восьтіс фестивальсӧ Владимир Уйба.

Фестивальлӧн конкурснӧй уджтас серти юргас 12 сьыланкыв: нёльыс – «Чужан му йылысь сьыланкыв» номинацияын, куим сьыланкывйӧн – «Войтырлӧн эстраднӧй сьыланкыв» да «Радейтчӧм йылысь сьыланкыв» номинацияясын, кыкыс – «Том йӧзлӧн сьыланкыв» номинацияын.

Гажлунсӧ выль ног нуӧдӧмыс сетіс позянлун унджык йӧзлы пырӧдчыны фестивальӧ – наӧн лоины Коми республикаысь, Россияса мукӧд регионысь да весиг Данияысь котыръяс. Сідз, сьыланкывъяс пиысь ӧтисӧ лӧсьӧдісны израильса музыкант Яир Сапирлӧн - «Тэ да ме» иврит кыв вылын сьыланкыв гижысьлӧн шылад серти. Яир Сапир уна во олӧ Данияын. «Василей» вылын Анна Ульянова сьылас «Тэ да ме» сьыланкыв Ольга Баженовалӧн кывъяс серти.

Сідзжӧ мӧд турӧ бӧрйисны сьыланкывъяс Василий Гущинлӧн, Лидия Терентьевалӧн, Николай Филипповлӧн, Петр Шучалинлӧн, Алексей Гаврюшенколӧн, Светлана Кондратюклӧн, Ирина Чувьюровалӧн, Марк Новоселовлӧн, Татьяна Паюсовалӧн, Алексей Жилинлӧн да Никита Рассыхаевлӧн шылад серти.

Конкурсса жюри лыдын – сыӧн веськӧдлысь Коми Республикаса нимйӧза артистка Лидия Логинова, Россияса гижысь котырӧ пырысь Нина Обрезкова, Коми Республикаса нимйӧза артистка Вера Булышева, Виктор Морозов нима «Асъя кыа» сьылан да йӧктан канму ансамбльса шӧр хормейстер Алексей Разбаков, Коми Республикаса искусствоын почёта уджалысь Владимир Юрковский.

Фестиваль котыртысьясӧн лоӧны «Кулӧмдінса» МР МЮ-лӧн администрация, Кулӧмдін районса Культура керка, Йӧзкост творчество сӧвмӧдан да тӧдӧмлун кыпӧдан шӧрин. Мероприятиесӧ нуӧдӧны Коми Республикаса культура, туризм да архив удж министерство отсӧгӧн. Операторӧн лоӧ «МузМир» компания.

13.01.21.

**Фестиваль «Василей» открыл череду культурных мероприятий, приуроченных к столетию Республики Коми**

В этом году Республиканский фестиваль современной коми песни состоялся в онлайн-формате. Трансляция проходит в эти минуты на телеканале «Юрган». Участников и гостей XXVIII-го «Василея» приветствовал Глава Республики Коми Владимир Уйба.

«Как и в предыдущие годы «Василей» собрал на своей площадке талантливых самодеятельных авторов и исполнителей. Душа праздника – в песнях, воспевающих отчий край и родной язык. Желаю «Василею» дальнейшего процветания, участникам – творческих успехов и зрительского признания! Всех – с наступающим Старым Новым годом! Крепкого здоровья, счастья и любви!», - открыл фестиваль Владимир Уйба.

В рамках конкурсной программы фестиваля прозвучат 12 песен: четыре – в номинации «Песня о родной земле», по три – в номинациях «Национальная эстрадная песня» и «Песня о любви», две – в номинации «Молодежная песня».

Новый формат позволил значительно расширить географию участников фестиваля – ими стали коллективы из Республики Коми, других регионов России и даже Дании. Так, одна из песен создана на музыку израильского музыканта Яира Сапира – автора написанной на иврите песни «Ты и я». Яир Сапир много лет живет в Дании. На «Василее» Анна Ульянова исполнит песню «Тэ да ме» («Ты и я») на слова Ольги Баженовой.

Также во второй тур прошли песни на музыку Василия Гущина, Лидии Терентьевой, Николая Филиппова, Петра Шучалина, Алексея Гаврюшенко, Светланы Кондратюк, Ирины Чувьюровой, Марка Новоселова, Татьяны Паюсовой, Алексея Жилина и Никиты Рассыхаева.

В составе конкурсного жюри – его председатель народная артистка Республики Коми Лидия Логинова, член Союза писателей России Нина Обрезкова, народная артистка Республики Коми Вера Булышева, главный хормейстер Государственного ансамбля песни и танца имени Виктора Морозова «Асъя кыа» Алексей Разбаков, почётный деятель искусств Республики Коми Владимир Юрковский.

Организаторами фестивалями являются Администрация МО МР «Усть-Куломский», Усть-Куломский Районный Дом культуры, Центр народного творчества и повышения квалификации. Мероприятие проходит при поддержке Министерства культуры, туризма и архивного дела Республики Коми. Оператором выступает компания «МузМир».

Макарова 1942